Helga Dagsland
Store norske leksikon,Medisin,Legemidler og behandlingsformer,Sykepleie
Helga Dagsland var sykepleier, forsker og organisasjonsleder, og var den første som gjennomførte systematisk forskning innenfor sykepleiens område i Norge.
Dagsland tok sykepleierutdannelse ved Røde Kors Sykepleierskole i Bergen 1937. Ved Columbia University i USA tok hun B.Sc.-graden i 1953 og M.A.-graden i 1959. Hun tok cand.philol i 1965 ved Pedagogisk Forskningsinstitutt ved Universitetet i Oslo. Dagsland var ansatt ved Norges Sykepleierhøgskole 1957–1977, først som lektor, senere som viserektor. I perioden 1967–1973 ledet hun Norsk Sykepleierforbund.Hun ble tildelt Norges Røde Kors Hederstegn (1970) og Florence Nightingale-medaljen av Det internasjonale Røde Kors (1971). Hun ble æresmedlem av Norsk Sykepleierforbund i 1977 og ridder av 1. klasse av St. Olavs Orden 1981.Dagsland har blant annet utgitt Sykepleie – en utfordring (1955), Organisasjonskunnskap (1972), Mennesket og ledere (1980). Les mer i Store norske leksikon sykepleie